CELEX: 62010CN0114
Language: sl
Date: 2010-03-03 00:00:00
Title: Zadeva C-114/10: Predlog za sprejetje predhodne odločbe, ki ga je vložilo Rechtbank van eerste aanleg te Brussel (Belgija) 3. marca 2010 – Belpolis Benelux SA proti državi Belgiji

22.5.2010   
            
            
               SL
            
            
               Uradni list Evropske unije
            
            
               C 134/22
            
         Predlog za sprejetje predhodne odločbe, ki ga je vložilo Rechtbank van eerste aanleg te Brussel (Belgija) 3. marca 2010 – Belpolis Benelux SA proti državi Belgiji
   (Zadeva C-114/10)
   2010/C 134/33
   Jezik postopka: nizozemščina
   
      Predložitveno sodišče
   
   Rechtbank van eerste aanleg te Brussel
   
      Stranki v postopku v glavni stvari
   
   
      Tožeča stranka: Belpolis Benelux SA
   
      Tožena stranka: država Belgija
   
      Vprašanji za predhodno odločanje
   
   
               1.
            
            
               Ali pravo Skupnosti, zlasti načelo svobode opravljanja storitev iz člena 56 PDEU, nasprotuje ureditvi iz členov 1 in 1a Koninklijk Besluit št. 20 z dne 20. julija 1970, v skladu s katero se nižja (6-odstotna) stopnja davka na dodano vrednost za gradbene storitve dovoli le, če je ponudnik storitev v skladu s členoma 400 in 401 Wetboek van Inkomstenbelastingen 1992 kot podjetnik registriran v Belgiji?
            
         
               2.
            
            
               Ali ureditev iz členov 1 in 1a Koninklijk Besluit št 20. z dne 20. julija 1970, v skladu s katero se lahko nižja (6-odstotna) stopnja davka na dodano vrednost uporabi za gradbene storitve le, če je ponudnik storitev v skladu s členoma 400 in 401 Wetboek van Inkomstenbelastingen 1992 kot podjetnik registriran v Belgiji, krši načelo davčne nevtralnosti in/ali splošno načelo enakega obravnavanja iz prava Skupnosti?